**2017.gada 14.junija informatīvā semināra​​​​​​​ "Atbalsts jaunu produktu ieviešanai ražošanā” ietvaros uzdotie jautājumi un sniegtās atbildes**

|  |
| --- |
| **Lietotie saīsinājumi:**CFLA – Centrālā finanšu un līgumu aģentūra;MK – Ministru kabinets;1.2.1.4. pasākums - darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.4. pasākums "Atbalsts jaunu produktu ieviešanai ražošanā";finansējuma saņēmējs – komersants, ar kuru CFLA ir noslēgusi civiltiesisko līgumu par projekta īstenošanu 1.2.1.4. pasākuma ietvaros. |
|  |
| **Par iepirkumu:**1. ***Vai iepirkuma dokumentu un norises pārbaude ir obligāta?***

Atbilde: Iepirkuma dokumentu un norises pārbaudes mērķis ir novērst vai mazināt neatbilstības iestāšanos risku, kas saistīts ar pārkāpumiem, kuri ir veikti iepirkuma procedūras laikā, tādejādi pasargājot finansējuma saņēmēju no finanšu korekcijām vai projekta īstenošanas aizkavēšanās nākotnē. Gadījumā, ja finansējuma saņēmējs ir gatavs uzņemties pilnu atbildību un risku par veikto procedūru, viņš var neinformēt CFLA par veikto iepirkumu un visu dokumentāciju iesniegt ar maksājuma pieprasījumu. Papildus rīks, ar kuru var pārbaudīt veiktās procedūras atbilstību normatīvo aktu prasībām, atrodas <http://www.esfondi.lv/vadlinijas--skaidrojumi> sadaļā “Iepirkumu veikšana”.Gadījumā, ja finansējuma saņēmējs iesniedz iepirkuma dokumentāciju pirmspārbaudei, CFLA pienākums ir izskatīt dokumentus normatīvajos aktos noteiktajā kārtībā un termiņā.1. ***Cik darba dienu laikā tiek izskatīti iepirkuma dokumenti?***

Atbilde: Atbilstoši MK noteikumu Nr.77[[1]](#footnote-1) regulējumam:* iepirkumu plāns tiek izskatīts 10 darbdienu laikā pēc tā saņemšanas;
* iepirkuma dokumentācija (tai skaitā nolikums, ja tāds ir izstrādāts, iepirkuma priekšmeta apraksts) tiek izskatīts – 20 darbdienu laikā pēc tā saņemšanas;
* iepirkuma norises dokumentācija pirms iepirkuma līguma noslēgšanas – 20 darbdienu laikā pēc tā saņemšanas.
1. ***Vai par iepirkumu ir atbildīgs finansējuma saņēmējs?***

Atbilde: Finansējuma saņēmējs ir atbildīgs par tā veiktās iepirkuma procedūras atbilstību normatīvo aktu prasībām. Līdz ar to iesakām veikt iepirkuma pirmspārbaudes un konsultēties par iepirkuma veikšanu ar projektu vadītājiem.1. ***Ja var redzēt, ka piedāvājums iepirkumā[[2]](#footnote-2) ir galīgs, vai vajag rīkot sarunas?***

Atbilde: Atbilstoši MK noteikumu Nr.104[[3]](#footnote-3) 26.7. punkta prasībām, nav obligāti rīkot sarunas, ja ir iesniegts   finansējuma saņēmēja prasībām atbilstošs piedāvājums un pretendents ir norādījis, ka piedāvājums ir galīgs un netiks pārskatīts, vai no piedāvājuma secināms, ka piedāvājums ir galīgs un netiks pārskatīts.1. ***Vai nolikumā jābūt atrunātam, kā vērtēs ekonomiski izdevīgāko piedāvājumu?***

Atbilde: Jā, iepirkuma dokumentācijā ir jāatrunā, kādā veidā tiks izvērtēts piedāvājums, lai sākotnējo pretendentu lokam būtu zināmi finansējuma saņēmēja noteiktie kritēriji, pamatojoties uz kuriem tiks izvēlēts piedāvājums, kas finansējuma saņēmējam ir ekonomiski visizdevīgākais un vislabāk apmierina tā vajadzības, kā arī nodrošina piešķirtā finansējuma efektīvu izmantošanu (turpmāk - kritēriji). Gadījumā, ja tas netika izdarīts, finansējuma saņēmējs piedāvājumu izvērtēšanas laikā informē visus pretendentus, kuri iesniedza piedāvājumus, par kritērijiem . |
|  |
| **Par avansu:**1. ***Kādi dokumenti ir nepieciešami, lai saņemtu avansu?***

Atbilde: Atbilstoši MK noteikumu Nr.130[[4]](#footnote-4) 13.1.2.apakšpunktam un MK noteikumu Nr. 293[[5]](#footnote-5) 61.punktam, lai saņemtu avansu, finansējuma saņēmējs iesniedz CFLA:* Eiropas Savienībā reģistrētas kredītiestādes pirmā pieprasījuma garantiju par avansa summu. Minētās garantijas termiņš ir vismaz divi mēneši pēc līgumā par projekta īstenošanu paredzētā projekta īstenošanas beigu datuma;
* projekta ietvaros noslēgto preču piegādes līgumu.
1. ***Vai maksājuma pieprasījumā drīkst iekļaut par iekārtām samaksāto avansu?***

Atbilde: Jā, drīkst. Gadījumā, ja iekārtas neatrodas finansējuma saņēmēja īpašumā Latvijā, CFLA vērtēs avansa pieprasījumu saskaņā ar MK noteikumu Nr. 2935 62.punktu (tai skaitā izvērtēs par starpposma pārskatā norādīto finansējuma apmēru izsniegto Eiropas Savienībā reģistrētas kredītiestādes pirmā pieprasījuma garantiju par to, ka ilgtermiņa ieguldījumi projekta noslēguma pārskata iesniegšanas dienā būs pilnā apmērā samaksāti, būs finansējuma saņēmēja īpašumā Latvijā un tiks izmantoti projektā paredzētās saimnieciskās darbības veikšanai. Kredītiestādes pirmā pieprasījuma garantijas derīguma termiņam ir jābūt vismaz divus mēnešus pēc līgumā par projekta īstenošanu paredzētā projekta īstenošanas beigu datuma).1. ***Vai ar pirmo maksājuma pieprasījumu obligāti jādzēš CFLA izmaksātais avanss?***

Atbilde: Iesniedzot maksājuma pieprasījumu, finansējuma saņēmējs var izteikt vēlmi dzēst vai nedzēst tam izmaksāto avansu. Izvērtējot riskus, CFLA pieņems lēmumu par avansa dzēšanu vai maksājuma pieprasījumā norādītās summas izmaksu. Saņemtais avanss ir jāizlieto 18 mēnešu laikā no dienas, kad noslēgts līgums par projekta īstenošanu.**(!!!)** Vēršam uzmanību, ka gadījumā, ja avanss netiek dzēsts ar pirmajiem maksājuma pieprasījumiem, finansējuma saņēmējam netiek atbrīvota iesniegtā Eiropas Savienībā reģistrētas kredītiestādes pirmā pieprasījuma garantija par avansa summu.1. ***Ja CFLA izmaksātais avanss ir iztērēts iekārtu iegādei, taču iekārta nav Latvijā, cik garantijas ir jāuztur, iesniedzot maksājuma pieprasījumu?***

Atbilde: Šādā gadījumā, atbilstoši MK noteikumu Nr. 2935 61. punkta regulējumam ir jāuztur Eiropas Savienībā reģistrētas kredītiestādes pirmā pieprasījuma garantiju par avansa summu, kā arī atbilstoši 62.punkta regulējumam kopā ar maksājuma pieprasījumu ir jāiesniedz Eiropas Savienībā reģistrētas kredītiestādes pirmā pieprasījuma garantija par to, ka ilgtermiņa ieguldījumi projekta noslēguma pārskata iesniegšanas dienā būs pilnā apmērā samaksāti, būs finansējuma saņēmēja īpašumā Latvijā un tiks izmantoti projektā paredzētās saimnieciskās darbības veikšanai (attiecīgās iekārtas vērtībā). |
|  |
| **Citi jautājumi:**1. ***Kas ir horizontālās prioritātes 1.2.1.4.pasākuma ietvaros?***

Atbilde: Horizontālās prioritātes ir noteiktas [Projektu iesniegumu vērtēšanas kritēriju piemērošanas metodika](http://cfla.gov.lv/userfiles/files/1214_4_pielikums_EM_Krit_Metodika.docx)s 9.kvalitātes kritērijā:* vides piesārņojuma mazināšanās vai esošā stāvokļa saglabāšanās, negatīvās ietekmes uz vidi novēršanai vai samazināšanai;
* eko-inovācijas;
* iepirkumu veikšana, ievērojot zaļā iepirkuma principus.

**(!!!)** Gadījumā, ja horizontālās prioritātes tika norādītas projekta iesniegumā un par tām finansējuma saņēmēja iesniegtā projekta pieteikuma izvērtēšanas laikā tika piešķirti punkti (piešķirtos punktus finansējuma saņēmējs var redzēt saņemtajā lēmumā par projekta apstiprināšanu vai atzinumā par lēmumā minēto nosacījumu izpildu, kuru CFLA ir nosūtījusi finansējuma saņēmējam pirms līguma par projekta īstenošanu noslēgšanas), finansējuma saņēmēja pienākums ir, realizējot projektu, īstenot visas projekta iesniegumā norādītās horizontālās prioritātes.1. ***Kurā brīdī ir jāapdrošina projekta ietvaros iegādātās iekārtas?***

Atbilde: Saskaņā ar līguma par projekta īstenošanu 2.1.20.4.apakšpunktu finansējuma saņēmēja pienākums ir projekta īstenošanas laikā (**pēc projektā iegādāto un radīto vērtību nodošanas ekspluatācijā**) un projekta pēcuzraudzības periodā apdrošināt projektā iegādāto vai radīto īpašumu pret bojāeju un bojājumiem, kuri radušies no finansējuma saņēmēja neatkarīgu apstākļu dēļ, tai skaitā, neparedzamu apstākļu (piemēram, dabas stihiju, ugunsgrēka, eksplozijas, inženierkomunikāciju avārijas, iekārtu avārijas rezultātā) vai trešo personu prettiesiskas rīcības gadījumā. Apdrošināšanas polise un tās apmaksas dokumenti tiks pārbaudīti pie noslēguma maksājuma pieprasījuma izvērtēšanas.1. ***Vai projekta īstenošanas laikā vai pēcuzraudzības periodā komersantam var mainīties komersanta statuss?***

Atbilde: Saskaņā ar MK noteikumu Nr.  2935 70.punktu komersanta statuss tiek fiksēts atbilstoši situācijai, kāda ir vērtēšanas komisijas nolēmuma par projekta iesnieguma virzīšanu apstiprināšanai, apstiprināšanai ar nosacījumu vai noraidīšanai pieņemšanas dienā. Līdz ar to tas netiek mainīts projekta īstenošanas un/vai pēcuzraudzības periodā.1. ***Vai pārbaude projekta īstenošanas vietā tiks veikta katra iesniegtā maksājuma pieprasījuma ietvaros?***

Atbilde: 1.2.1.4.pasākuma ietvaros CFLA pienākums ir veikt pārbaudi projekta īstenošanas vietā vismaz vienu reizi projekta īstenošanas gadā. Gadījumā, ja radīsies jautājumi par maksājuma pieprasījumā iekļauto informāciju un lietderīgāk būs tos noskaidrot projekta īstenošanas vietā, CFLA ir tiesības veikt pārbaudi uz vietas pie finansējuma saņēmēja biežāk nekā vienu reizi projekta īstenošanas gadā. Informējam, ka CFLA ir tiesības veikt pārbaudes projekta īstenošanas vietā arī bez iepriekšējā brīdinājuma.1. ***Vai projekta ietvaros drīkst mainīt sākotnēji paredzētas iekārtas***?

Atbilde: Saskaņojot ar CFLA nepieciešamās izmaiņas un ierosinot grozījumus projekta pieteikumā un tā pielikumos, ir iespējams mainīt projekta paredzētās iekārtas. Maiņa nav pieļaujama, ja iekārtu nomaiņa:* neatbilst MK noteikumu Nr.  2935 nosacījumiem;
* ietekmē projekta iesnieguma vērtēšanas rezultātus;
* būtiski izmaina projekta saturu;
* tās rezultātā netiks sasniegts projekta mērķis .
1. ***Kā projekta beigās nodrošināt saimniecisko darbību, ja iekārta atbilst tikai TRL8 līmenim?***

Atbilde: Saimnieciskā darbība jānodrošina, iekārtu testējot reālā ražošanas vidē.1. ***Cik bieži ir jāatjauno informācija finansējuma saņēmēja mājas lapā?***

Atbilde: finansējuma saņēmējs nodrošina publicitātes prasības atbilstoši projekta iesniegumā norādītajai informācijai, kā arī ievērojot vadlīniju “Eiropas Savienības fondu 2014.-2020. gada plānošanas perioda publicitātes vadlīnijas Eiropas Savienības fondu finansējuma saņēmējiem” prasības. Minētās vadlīnijas ir pieejamas mājaslapā <http://www.esfondi.lv/vadlinijas--skaidrojumi> sadaļā “Informācija un publicitāte”.1. ***Ja finansējuma saņēmēja mājas lapa ir pieejama angļu valodā, vai ir iespējams, ka informācija par projektu tiek publicēta angliski?***

Atbilde: Jā, informācija par projektu var tikt publiskota arī angļu valodā. 1. ***Vai ir iespējams, ka iepirkums un ar to saistītā dokumentācija būs izstrādāta angliski?***

Atbilde: Jā, ir iespējams. CFLA patur tiesības nepieciešamības gadījumā lūgt finansējuma saņēmējam precizēt informāciju vai pārtulkot atsevišķas sadaļas latviešu valodā. |

1. Ministru kabineta 2015.gada 10.februāra noteikumi Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā” [↑](#footnote-ref-1)
2. Iepirkums veikts saskaņā ar Ministru kabineta 2017.gada 28.februāra noteikumiem Nr.104 “Par iepirkuma procedūru un tās piemērošanas kārtību pasūtītāja finansētiem projektiem” [↑](#footnote-ref-2)
3. Ministru kabineta 2017.gada 28.februāra noteikumi Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” [↑](#footnote-ref-3)
4. Ministru kabineta 2015.gada 17.marta noteikumi Nr.130 “Par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” [↑](#footnote-ref-4)
5. Ministru kabineta 2016.gada 10.maija noteikumi Nr.293 “Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.4. pasākuma "Atbalsts jaunu produktu ieviešanai ražošanā" īstenošanas noteikumi” [↑](#footnote-ref-5)